Príloha č. 6

RÁMCOVÁ DOHODA

O POSKYTOVANÍ SERVISNÝCH SLUŽIEB

CRZ č. ............../2024/LSR

uzatvorená v zmysle zákona č. 513/1991 Zb. v znení neskorších predpisov (ďalej len Obchodný zákonník) a príslušných ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda“) medzi:

**1. Zmluvné strany**

# (1) Objednávateľ

# názov: LESY Slovenskej republiky, štátny podnik

# organizačná zložka: Odštepný závod Ulič

# sídlo organizačnej zložky: Ulič 96, 067 67 Ulič

# IČO: 360 383 51

# DIČ: SK 2020087982

# IČ DPH: SK2020087982

# zastúpený: Ing. Andrej Bilec – riaditeľ OZ

# bankové spojenie: VÚB a.s.

číslo účtu v tvare IBAN: SK72 0200 0000 0047 2420 9051

# (ďalej len „Objednávateľ“)

# (2) Zhotoviteľ

# názov: ........................................................................

# sídlo: ........................................................................

# IČO: ........................................................................

# DIČ: ........................................................................

# IČ DPH: ........................................................................

# zastúpený: ........................................................................

# bankové spojenie: ........................................................................

# číslo účtu v tvare IBAN: ........................................................................

# zapísaný v Obchodnom registri ........................................................................

# (ďalej len „Zhotoviteľ“)

Čl. 1 **Preambula**

1. Objednávateľ a zhotoviteľ uzatvárajú **rámcovú dohodu o poskytovaní servisných služieb pre LESY SR, š.p., Odštepný závod Ulič, Ulič 96, 067 67 Ulič** ako výsledok procesu verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. 28/2025 zo dňa: 10. 02. 2025 pod značkou 2873-MSS (ďalej len „verejná súťaž“).

Čl. 2 **Predmet rámcovej dohody**

1. Predmetom zákazky je servis, údržba a iné súvisiace servisné služby pre osobné motorové vozidlá (záručný a pozáručný), opravou a dodávkou náhradných dielovosobných, úžitkových a prípojných vozidiel do 3,5 t kategórie M1, M1 G, N1, N1G, N2, N2G vrátane hybridných vozidiel a vozidiel na alternatívny pohon a O1 a O2 v zmysle kategorizácie podľa  § 4 zákona 106/2018Z.z. v podrobnejšom členení v Čl. 4 a prílohe I nariadenia (EÚ) 2018/858 v znení neskorších predpisov, v podmienkach prevádzky objednávateľa a členení jeho organizačných zložiek. Servisné práce sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov vozidiel (napr. brzdové doštičky, prevádzkové kvapaliny a iné), prípravy vozidiel na emisnú kontrolu a kontrolu TK s cieľom úspešného vykonania predmetných kontrol.
2. Zoznam poskytovaných servisných služieb a podmienky ich poskytovania sú uvedené **v Prílohe č. 1 tejto rámcovej dohody.**
3. Zákazkou sa rozumie písomná objednávka objednávateľa (ďalej len „**objednávka**“) na vykonanie opravy/údržby na osobných motorových vozidlách, ktorú je povinný zhotoviteľ písomne akceptovať, a to bez výhrad (ďalej len „**akceptovaná objednávka**“). Pre účely tejto dohody je písomne akceptovaná objednávka čiastkovou zmluvou na plnenie. Súčasťou akceptovanej objednávky sú príslušné zmluvné podmienky uvedené v tejto dohode.
4. Zhotoviteľ sa zaväzuje vykonávať pre objednávateľa na základe akceptovaných objednávok opravy/údržby na osobných motorových vozidlách v súlade s podmienkami tejto dohody a objednávateľ sa zaväzuje riadne a včas vykonané opravy/údržbu prevziať a zaplatiť za ich vykonanie zhotoviteľovi cenu v súlade s článkom 5. tejto dohody.
5. Zhotoviteľ nemá právny nárok na zadávanie objednávok na vykonanie opravy/údržby. Zadávanie objednávok na konkrétnu opravu/údržbu počas platnosti a účinnosti tejto dohody bude závisieť výlučne od aktuálnych potrieb objednávateľa a bude limitované výškou vyčleneného finančného limitu objednávateľa uvedeného v čl. 5, bode 2 tejto dohody. Zhotoviteľovi nevzniká žiadny finančný nárok v dôsledku nezadania objednávok na vykonanie opravy/údržby v predpokladanom množstve resp. v akomkoľvek množstve.

Čl. 3 **Miesto a čas plnenia**

1. Miestom vykonania opravy/údržby (ďalej len „miesto plnenia“) podľa tejto dohody je servisné stredisko zhotoviteľa: ..................................................................................................................... *(doplní uchádzač)*
2. Prepravu osobných motorových vozidiel do servisného strediska zhotoviteľa za účelom vykonania opráv/údržby a späť vykoná na vlastné náklady objednávateľ.
3. Konkrétny termín vykonania opravy/údržby bude stanovený objednávateľom v objednávke. Zhotoviteľ sa zaväzuje vykonať opravy/údržby najneskôr do dátumu uvedeného v akceptovanej objednávke

Čl. 4 **Spôsob plnenia**

1. Opravy/údržbu podľa tejto dohody bude možné realizovať len na základe akceptovanej objednávky objednávateľa, ktorá bude vyhotovená na základe odsúhlasenej predbežnej cenovej ponuky.
2. Objednávateľ zašle požiadavku na spracovanie predbežnej cenovej ponuky na e-mailovú adresu: ......................................................*(doplní uchádzač)*. Predbežnú cenovú ponuku na vykonanie opravy/údržby spracuje zhotoviteľ na základe požiadavky objednávateľa a zašle e-mailom objednávateľovi na adresu, z ktorej prijal požiadavku na spracovanie predbežnej cenovej ponuky, a to do 3 pracovných dní od jej doručenia.

 Predbežná cenová ponuka bude obsahovať kalkuláciu normohodiny spolu s predbežnou kalkuláciou časovej náročnosti uvedenou v normohodinách a zadefinovanými jednotkovými cenami náhradných dielov, spotrebného materiálu a prevádzkových kvapalín. Ak objednávateľ bude súhlasiť s predbežnou cenovou ponukou, vyhotoví objednávku a odošle ju e-mailom na vyššie uvedený e-mail zhotoviteľa. Objednávka musí obsahovať minimálne tieto údaje:

* označenie zmluvných strán,
* názov osobného motorového vozidla a evidenčné číslo vozidla,
* predpokladaný rozsah požadovaných opráv,
* miesto a termín plnenia,
* predbežnú cenovú ponuku
1. V prípade, ak zhotoviteľ nebude schopný spracovať predbežnú cenovú ponuku na vykonanie opravy/údržby na základe predložených informácií v požiadavke objednávateľa na spracovanie predbežnej cenovej ponuky, vyzve kontaktnú osobu objednávateľa, uvedenú na požiadavke na spracovanie predbežnej cenovej ponuky, k preprave osobného motorového vozidla do miesta plnenia zhotoviteľa za účelom vykonania vstupnej prehliadky. Osobné motorové vozidlo na vykonanie vstupnej prehliadky bude zhotoviteľovi odovzdané na základe preberacieho protokolu (zákazkového listu) - potvrdenia o prevzatí vozidla za účelom vykonania vstupnej prehliadky, podpísaného oprávnenými osobami zmluvných strán. Preberací protokol (zákazkový list) bude obsahovať minimálne: dátum prevzatia osobného motorového vozidla, miesto prebratia, názov, údaje osobného motorového vozidla, identifikáciu osôb odovzdávajúcich osobné motorové vozidlo za objednávateľa a preberajúcich za zhotoviteľa. Spolu s osobným motorovým vozidlom bude zhotoviteľovi odovzdaný aj prevádzkový zošit, do ktorého je zhotoviteľ povinný vykonanie servisných úkonov zaznamenať. Po prevzatí osobného motorového vozidla na vykonanie vstupnej prehliadke, ktorej výsledkom je vstupný nález, zhotoviteľ spracuje predbežnú cenovú ponuku na vykonanie opravy/údržby, a to do 3 pracovných dní odo dňa prevzatia osobného motorového vozidla za účelom vykonania vstupnej prehliadky.
Ak objednávateľ bude súhlasiť s predbežnou cenovou ponukou na opravy/údržby (po vykonaní vstupnej prehliadky), vyhotoví písomnú objednávku. V prípade, ak objednávateľ nebude súhlasiť s predbežnou cenovou ponukou na opravy/údržby (po vykonaní vstupnej prehliadky), má zhotoviteľ nárok na úhradu preukázateľných oprávnených nákladov za vykonanie vstupnej prehliadky, uvedenej v predbežnej cenovej ponuke, na základe faktúry zhotoviteľa.
2. Zhotoviteľ doručenú objednávku potvrdí (akceptuje) e-mailom, a to bez zbytočného odkladu, najneskôr však do 2 pracovných dní od jej doručenia. Za okamih doručenia e-mailovej správy sa bude považovať jej úspešné odoslanie na dohodnutú e-mailovú adresu.
3. Objednávateľ sa zaväzuje prepraviť osobné motorové vozidlá, na ktorých sa budú vykonávať opravy/údržba, do servisného strediska zhotoviteľa, ktoré musí byť uvedené v príslušnej objednávke. Zhotoviteľ nie je oprávnený po akceptovaní objednávky odmietnuť prevzatie osobného motorového vozidla zo žiadneho dôvodu.
4. Zmluvné strany sa dohodli, že osobné motorové vozidlo za účelom vykonania opravy/údržby bude odovzdané zhotoviteľovi na základe preberacieho protokolu (zákazkového listu) - potvrdenia o prevzatí osobného motorového vozidla za účelom vykonania opravy/údržby, podpísaného oprávnenými osobami zmluvných strán. Preberací protokol (zákazkový list) bude obsahovať minimálne: dátum prevzatia osobného motorového vozidla, miesto prebratia, názov, údaje osobného motorového vozidla, identifikáciu osôb odovzdávajúcich osobné motorové vozidlo za objednávateľa a preberajúcich za zhotoviteľa. Spolu s osobným motorovým vozidlom bude zhotoviteľovi odovzdaný aj prevádzkový zošit, do ktorého je zhotoviteľ povinný vykonanie servisných úkonov zaznamenať.
5. Ak zhotoviteľ pri vykonávaní opravy/údržby zistí potrebu vykonania ďalších opráv okrem tých, ktoré sú objednané, je povinný o tejto skutočnosti ihneď informovať objednávateľa. Bez zadania novej objednávky objednávateľa a jej akceptácie nie je zhotoviteľ oprávnený opravu/údržbu nad rámec akceptovanej objednávky vykonať. V prípade, ak zhotoviteľ začal s opravou/údržbou nad rámec akceptovanej objednávky bez súhlasu objednávateľa, objednávateľ nie je povinný zhotoviteľovi takúto opravu/údržbu a/alebo vzniknuté náklady zaplatiť. Zhotoviteľ rozširujúcu cenovú ponuku nad rámec akceptovanej objednávky odošle obratom objednávateľovi e-mailom na adresu, z ktorej prijal prvotnú objednávku. Ak objednávateľ bude súhlasiť s rozširujúcou cenovou ponukou, vyhotoví novú objednávku nad rámec pôvodnej akceptovanej objednávky a odošle ju zhotoviteľovi v súlade s čl. 4, bod 2 tejto dohody.
6. Zhotoviteľ sa zaväzuje vykonávať opravy/údržbu s odbornou starostlivosťou, v požadovanej kvalite, v súlade s technickými podmienkami a ostatnými všeobecne záväznými právnymi predpismi, ktoré sa na vykonávanie opráv/údržby podľa tejto dohody vzťahujú a podľa podmienok stanovených v tejto dohode a akceptovanej objednávke. Zhotoviteľ vyhlasuje, že má na splnenie svojich záväzkov podľa tejto dohody k dispozícii všetky potrebné prostriedky, strojové a technické zariadenia. Opravy/údržba podľa tejto dohody sa budú považovať za ukončené po úspešnom vykonaní funkčnej skúšky. Obsah a rozsah funkčnej skúšky určí objednávateľ podľa svojej potreby.
7. V prípade, ak objednávateľ určí, že vykonanie funkčnej skúšky bude vykonané za prítomnosti oprávnených osôb obidvoch zmluvných strán, vyzve zhotoviteľ oprávnenú osobu objednávateľa uvedenú v akceptovanej objednávke na účasť na skúškach a k prevzatiu osobného motorového vozidla minimálne 3 pracovné dni pred plánovaným vykonaním funkčnej skúšky a odovzdaním osobného motorového vozidla. Zhotoviteľ vyzve objednávateľa elektronicky na adresu uvedenú v akceptovanej objednávke.
8. Objednávateľ a zhotoviteľ sú povinní pred podpísaním preberacieho protokolu (zákazkového listu) v mieste plnenia skontrolovať rozsah opravy/údržby, ktoré boli vykonané (vrátane zápisov do príslušnej dokumentácie) a vykonať funkčnú skúšku. Riadne vykonanie opravy/údržby bude potvrdené podpísaním preberacieho protokolu (zákazkového listu) oprávnenými osobami objednávateľa a zhotoviteľa. Preberací protokol (zákazkový list) bude obsahovať minimálne náležitosti podľa bodu 6 tohto článku. Pri odovzdaní osobných motorových vozidiel je zhotoviteľ povinný predložiť zoznam použitých náhradných dielov.
9. Odovzdanie a prevzatie osobného motorového vozidla z/do opravy bude realizované prostredníctvom osoby oprávnenej konať za objednávateľa. Oprávnené osoby objednávateľa na podpísanie preberacieho protokolu (zákazkového listu) a prevzatie osobného motorového vozidla z/do opravy budú uvádzané v jednotlivých akceptovaných objednávkach.
10. Zhotoviteľ sa zaväzuje vykonať likvidáciu vymenených náhradných dielov, použitého spotrebného materiálu a vymenených prevádzkových kvapalín v zmysle platných právnych predpisov na vlastné náklady a zodpovednosť.
11. Zhotoviteľ vyhlasuje, že je oprávnený vykonávať opravy/údržby na osobných motorových vozidlách, po celú dobu platnosti a účinnosti tejto dohody. Ak by v priebehu platnosti a účinnosti tejto dohody zhotoviteľovi uplynula platnosť oprávnenia potrebného na vykonanie opravy/údržby podľa tejto dohody, alebo mu bolo odobraté akékoľvek oprávnenie potrebné na vykonanie opravy/údržby podľa tejto dohody, je povinný o tejto skutočnosti informovať objednávateľa do 3 pracovných dní od jej vzniku a oprávnenie potrebné na vykonanie opravy/údržby podľa tejto dohody si bezodkladne obnoviť, a to najneskôr do 30 dní odo dňa straty jeho platnosti. Zhotoviteľ je povinný zdržať sa vykonávania opravy/údržby podľa tejto dohody v čase, keď toto oprávnenie nebude platné. V čase, ked toto oprávnenie nebude platné, objednávateľ nebude zadávať zhotoviteľovi objednávky. Počas doby, po ktorú nebude mať zhotoviteľ platné oprávnenie na vykonanie opravy/údržby podľa tejto dohody, zodpovedá zhotoviteľ objednávateľovi za všetky škody tým spôsobené. Termín vykonania opravy/údržby sa o dobu, po ktorú zhotoviteľ nemal platné oprávnenie, nepredlžuje. Ak si zhotoviteľ v stanovenom termíne neobnoví platnosť oprávnenia potrebného na vykonanie opravy/údržby podľa tejto dohody, je objednávateľ oprávnený od tejto dohody odstúpiť.
12. Objednávateľ je oprávnený kontrolovať vykonávanie opravy/údržby podľa tejto dohody. Túto kontrolu bude objednávateľ vykonávať prostredníctvom oprávnenej osoby uvedenej na akceptovanej objednávke alebo ním určenej osoby. Zhotoviteľ je povinný poskytovať objednávateľovi na účely kontroly všetky ním požadované informácie.

Čl. 5 **Cena a platobné podmienky**

1. Cena za vykonanie opráv/údržby podľa tejto dohody je dohodnutá v súlade so zákonom NR SR č. 18/1996 Z. z. o cenách v znení neskorších predpisov a vyplýva z cenovej ponuky zhotoviteľa.
2. Celkový maximálny finančný limit spolu pre akceptované objednávky zadané podľa tejto dohody je konečný a nesmie prekročiť sumu spolu vo výške: **95.700 EUR bez DPH.** Celkový maximálny finančný limit zahŕňa cenu práce, cenu náhradných dielov, cenu spotrebného materiálu a cenu prevádzkových kvapalín.

Zhotoviteľ nemá nárok na vyčerpanie maximálneho finančného limitu.

1. Zmluvné strany sa dohodli, že výška zľavy za náhradné diely je stanovená v prílohe č. 1 tejto dohody. Zhotoviteľ v predbežnej cenovej ponuke podá informáciu objednávateľovi, aký náhradný diel (originál alebo OEM diel) použije pri oprave/údržbe osobného motorového vozidla. Rozdiel medzi definíciou originálneho náhradného dielu a OEM dielom je špecifikovaný v prílohe č. 1 tejto dohody.
2. Právo na zaplatenie ceny vzniká zhotoviteľovi riadnym splnením jeho záväzku dohodnutým spôsobom v mieste plnenia v súlade s touto dohodou. Zmluvné strany sa dohodli, že zhotoviteľ vyhotoví faktúru za riadne vykonané opravy/údržby v rozsahu akceptovanej objednávky.
3. Úhrady za vykonané opravy/údržby budú realizované formou bezhotovostného platobného styku a bez poskytnutia preddavku na tieto opravy/údržby. Dohodnutú cenu vrátane DPH objednávateľ uhradí zhotoviteľovi na základe predloženej faktúry, s lehotou splatnosti 30 dní odo dňa jej doručenia objednávateľovi. Zmluvné strany sa dohodli, že za deň úhrady sa považuje dátum odpísania platenej sumy z účtu objednávateľa v prospech účtu zhotoviteľa.
4. Neoddeliteľnou súčasťou faktúry zhotoviteľa musí byť:

- kópia akceptovanej objednávky,

- originál preberacieho protokolu (zákazkového listu) potvrdený oprávnenou osobou zhotoviteľa a objednávateľa, ktorí svojimi podpismi potvrdia vykonanie opravy/údržby v súlade s touto dohodou a akceptovanou objednávkou.

Faktúru je zhotoviteľ povinný zaslať objednávateľovi najneskôr do 15 dní po vykonaní opráv/údržby na adresu: **LESY SR, š.p., Odštepný závod Ulič, Ulič 96, 067 67 Ulič.**

1. Faktúra musí obsahovať náležitosti uvedené v § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Okrem uvedených náležitostí musí faktúra obsahovať:

- zoznam použitých náhradných dielov s uvedením počtu kusov v originálnom vyhotovení ku každej faktúre (u tých, ktoré majú výrobné, alebo evidenčné číslo uviesť aj toto číslo),

- zoznam použitého spotrebného materiálu a prevádzkových kvapalín v originálnom vyhotovení ku každej faktúre,

- rozsah vykonaných servisných úkonov pri vykonávaní opráv/údržby s určením časovej náročnosti (normohodina) v originálnom vyhotovení ku každej faktúre.

1. Objednávateľ je oprávnený namietať vecnú a formálnu správnosť a úplnosť faktúry alebo jej povinných príloh a vrátiť zhotoviteľovi bez zaplatenia faktúru, a to najneskôr v posledný deň jej splatnosti. Oprávneným vrátením faktúry podľa predchádzajúcej vety prestáva plynúť lehota jej splatnosti. Nová 30-dňová lehota splatnosti začne plynúť odo dňa doručenia opravenej resp. novej faktúry objednávateľovi.

Čl. 6 **Zodpovednosť za vady, záruka**

1. Zhotoviteľ zodpovedá za to, že všetky opravy/údržby vykonané v zmysle tejto dohody, budú vykonávané na najvyššej odbornej úrovni, v množstve, kvalite a podľa podmienok tejto dohody a akceptovanej objednávky. Zhotoviteľ poskytne objednávateľovi záruku za vykonané práce v trvaní 12 mesiacov. Zhotoviteľ poskytuje na nové náhradné diely, ktoré použil na vykonanie opravy/údržby záruku za akosť v trvaní 24 mesiacov (v prípade, ak výrobca poskytuje dlhšiu záruku ako 24 mesiacov, tak sa na ne vzťahuje záruka po dobu, akú poskytuje ich výrobca). Záručná doba začína plynúť dňom prevzatia osobného motorového vozidla po vykonanej oprave/údržbe (podpísania preberacieho protokolu (zákazkového listu) objednávateľom.
2. V prípade vyskytnutia vady na osobnom motorovom vozidle, na ktorom boli vykonané opravy/údržba podľa tejto dohody, je objednávateľ oprávnený vadu oznámiť písomne (e-mailom, faxom alebo poštovou zásielkou) zhotoviteľovi najneskôr do uplynutia dohodnutej záručnej doby.
3. Oznámenie o vadách (ďalej len „reklamácia“) musí obsahovať najmä:
* identifikačné údaje objednávateľa a zhotoviteľa,
* číslo tejto dohody a akceptovanej objednávky, na základe ktorej boli opravy/údržba vykonané,
* popis vady/poruchy alebo popis spôsobu, akým sa vada prejavuje,
* identifikáciu nároku objednávateľa na odstránenie vád,
* meno, priezvisko a podpis oprávnenej osoby objednávateľa.
1. Objednávateľ si vyhradzuje právo neprevziať osobné motorové vozidlo so zjavnými, resp. neodstránenými vadami až do dňa odstránenia vady.
2. Vady súvisiace s vykonanými opravami/údržbou sa zaväzuje zhotoviteľ odstrániť na vlastné náklady na základe písomnej reklamácie objednávateľa. Zhotoviteľ sa zaväzuje odstrániť vady do 30 dní odo dňa uplatnenia reklamácie objednávateľom. Táto lehota môže byť v odôvodnených prípadoch predĺžená na základe písomnej dohody zhotoviteľa a objednávateľa.
3. Záruka sa nevzťahuje na vady nesúvisiace s vykonanými opravami/údržbou podľa tejto dohody a na vady vzniknuté preukázateľne bežným opotrebením súvisiacim s riadnym užívaním osobného motorového vozidla.
4. Zhotoviteľ je povinný zabezpečiť vykonávanie opravy/údržby pracovníkmi, ktorí sú odborne spôsobilí.
5. Nároky objednávateľa z vád budú uplatňované v súlade s príslušnými ustanoveniami Obchodného zákonníka.

Čl. 7 **Zmluvné sankcie**

1. V prípade, ak zhotoviteľ nevykoná opravy/údržbu riadne a/alebo včas, je povinný zaplatiť objednávateľovi zmluvnú pokutu vo výške 0,05 % z ceny nevykonaných opráv/údržby, a to za každý aj začatý deň omeškania. Ak dôjde k omeškaniu zhotoviteľa z dôvodu okolností vylučujúcich zodpovednosť tak, ako je definované v § 374 Obchodného zákonníka (napr. živelná pohroma, vojnový konflikt, štrajk a pod.), objednávateľ neuplatní voči zhotoviteľovi po dobu ich trvania zmluvnú pokutu.
2. V prípade, ak zhotoviteľ nevybaví uplatnenú reklamáciu v dohodnutej lehote, je povinný zaplatiť objednávateľovi zmluvnú pokutu vo výške 0,03 % z ceny vadného plnenia, najmenej však 10,- EUR, a to za každý aj začatý deň omeškania.
3. V prípade, ak zhotoviteľ nesplní svoju povinnosť uvedenú v čl. 4, bod 2 a/alebo bod 3 tejto dohody, je povinný zaplatiť objednávateľovi zmluvnú pokutu za každé jedno porušenie vo výške 20,- EUR, a to za každý aj začatý deň omeškania.
4. V prípade, ak zhotoviteľ neakceptuje objednávku v lehote uvedenej v čl. 4, bod 4 tejto dohody, je povinný zaplatiť zmluvnú pokutu vo výške 50,- EUR, a to za každý aj začatý deň omeškania.
5. V prípade omeškania objednávateľa s úhradou faktúry je zhotoviteľ oprávnený si nárokovať od objednávateľa zaplatenie úroku z omeškania podľa § 369 ods. 2 Obchodného zákonníka.
6. Dohodnuté sankcie hradí povinná zmluvná strana nezávisle na tom, či a v akej výške vznikne druhej zmluvnej strane škoda. Zmluvná pokuta sa nezapočítava na náhradu škody.
7. Dohodnuté sankcie povinná zmluvná strana uhradí strane oprávnenej do 30 dní odo dňa ich uplatnenia. Základom pre výpočet sankcií sú ceny s DPH.

Čl. 8 **Predčasné ukončenie dohody a/alebo akceptovanej objednávky**

1. Pred uplynutím dojednanej doby je možné túto dohodu ukončiť písomnou dohodou zmluvných strán alebo písomnou výpoveďou zo strany objednávateľa, a to aj bez uvedenia dôvodu. Výpovedná lehota je trojmesačná a začína plynúť prvým dňom mesiaca bezprostredne nasledujúcim po mesiaci, v ktorom bola výpoveď doručená zhotoviteľovi.
2. Zmluvné strany môžu od tejto dohody a/alebo akceptovanej objednávky odstúpiť v súlade s príslušnými ustanoveniami Obchodného zákonníka. Objednávateľ môže odstúpiť od tejto dohody a/alebo akceptovanej objednávky aj podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“).
3. Odstúpenie od dohody a/alebo akceptovanej objednávky musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od dohody a/alebo akceptovanej objednávky odstupuje. Odstúpenie od dohody a/alebo akceptovanej objednávky je účinné dňom, kedy bolo písomné oznámenie o doručení odstúpenia doručené druhej zmluvnej strane.
4. Za podstatné porušenie tejto dohody a/alebo akceptovanej objednávky budú zmluvné strany považovať najmä:

a) zo strany zhotoviteľa:

- porušenie povinnosti zhotoviteľa vykonať opravy/údržbu riadne a/alebo včas,

- opakovanú reklamáciu, týkajúcu sa vykonanej opravy/údržby (2x reklamované opravy/údržba vykonané v rámci jednej akceptovanej objednávky),

- nespracovanie predbežnej cenovej ponuky na vykonanie opravy/údržbu a/alebo neakceptovanie objednávky zhotoviteľom v termíne podľa tejto dohody.

b) zo strany objednávateľa:

- omeškanie s úhradou faktúry o viac ako 30 dní.

Čl. 9 **Náhrada škody**

1. Ak ktorákoľvek zo zmluvných strán poruší svoju zmluvnú povinnosť a spôsobí škodu druhej zmluvnej strane, je povinná nahradiť skutočnú škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Pri uplatňovaní náhrady škody sa zmluvné strany riadia príslušnými ustanoveniami Obchodného zákonníka.
2. Zhotoviteľ je zodpovedný za škody spôsobené na majetku Slovenskej republiky v správe objednávateľa pri vykonávaní opráv/údržby podľa tejto dohody. Zhotoviteľ je povinný pri vykonávaní opráv/údržby zabezpečiť, aby nedošlo k poškodeniu, strate, zničeniu alebo zmenšeniu vecí, ktoré od objednávateľa prevzal pre tento účel.

Čl. 13 **Osobitné ustanovenia**

1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu rámcovej dohody podpisujú.
2. Práva z tejto rámcovej dohody môže zhotoviteľ postúpiť len s predchádzajúcim písomným súhlasom objednávateľa.
3. Rámcová dohoda je vyhotovená v jazyku slovenskom.
4. Neoddeliteľnou súčasťou tejto rámcovej dohody sú prílohy:

Príloha č. 1 Zoznam poskytovaných servisných služieb a podmienky ich poskytovania

Príloha č. 2 Ceny hodinových sadzieb zhotoviteľa a poskytnutie zľavy z náhradných dielov

Príloha č. 3 Zoznam oprávnených osôb za zhotoviteľa a objednávateľa

Príloha č. 4 Aktuálny zoznam vozidiel

1. Rámcová dohoda bola vyhotovená v 3 exemplároch, pričom 2 exempláre obdrží objednávateľ a 1 exemplár zhotoviteľ.
2. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení.
3. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od zhotoviteľa nejaké konkrétne určené služby uvedené v predmete rámcovej dohody. Konkrétne množstvo zadaných zákaziek za obdobie platnosti tejto rámcovej dohody bude určené výhradne objednávateľom na základe zadávania jednotlivých objednávok podľa jeho potrieb a finančných možností.
4. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
5. Zhotoviteľ pre účely tejto rámcovej dohody zodpovedá za plnenia vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona č. 343/2015 Z.z., osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody.
6. Zhotoviteľ určuje nasledovných subdodávateľov, ktorých bude využívať pri plnení tejto rámcovej dohody (údaj v čase uzatvorenia tejto rámcovej dohody) :

Obchodné meno:

Sídlo/miesto podnikania:

IČO:

Osoba oprávnená konať za subdodávateľa v rozsahu meno, priezvisko, adresa pobytu a dátum narodenia:

1. Zhotoviteľ zaviazaný z tejto rámcovej dohody je povinný počas platnosti oznamovať objednávateľovi akúkoľvek zmenu údajov o ktoromkoľvek subdodávateľovi uvedenom v ods. 10 tohto článku rámcovej dohody, a to písomnou formou najneskôr do 15 dní odo dňa uskutočnenia zmeny.
2. Doplnenie subdodávateľa alebo zmena subdodávateľa uvedeného v ods. 10 tohto článku rámcovej dohody za iného subdodávateľa je možná len na základe uzatvoreného dodatku k rámcovej dohode. Zhotoviteľ je povinný uviesť vo svojom návrhu na zmenu subdodávateľa všetky údaje v zmysle ods. 10 tohto článku rámcovej dohody. V takomto prípade musí byť subdodávateľ v čase podpisu dodatku zapísaný v registri partnerov verejného sektora, ak má povinnosť sa zapisovať v registri partnerov verejného sektora.
3. Zhotoviteľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a)      ruským občanom, spoločnostiam, subjektom alebo orgánom sídliacim v Rusku,

b)      spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c)      osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Predávajúci k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

1. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
2. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a občianskeho zákonníka.
3. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

V Uliči, dňa ........................ V .................................., dňa .....................

# Za objednávateľa Za zhotoviteľa

# ...................................................... .......................................................

#  Ing. Andrej Bilec konateľ

 riaditeľ OZ Ulič

**Príloha č. 1:** Zoznam poskytovaných servisných služieb a podmienky ich poskytovania.

**Opravami a údržbami** referentských, dispozičných a technologických vozidiel sa rozumie

* Vykonávanie servisu autorizovanou1 a/alebo nezávislou opravovňou2záručného a pozáručného servisu ( pokračovanie pravidelných predpísaných servisných prehliadok)
* Vykonávanie opráv bežného opotrebenia vozidiel, a náhlych mechanických,  elektroinštalačných a softvérových porúch vozidiel
* Vykonávanie diagnostiky a načítavanie chybových hlásení centrálnej riadiacej jednotky CPU ( ECU ) vozidiel, a všetkých akčných a bezpečnostných členov
* Vykonávanie opráv vozidiel po mimoriadnych škodových udalostiach ( havárie, prevrátenie vozidiel, náraz pád stromu.... ).Riešenie a komunikácia v procese vybavovania škodovej poistnej udalosti s príslušnou poisťovňou
* Skúška tlmičov a riadenia
* Diagnostika stavu prevádzkových kvapalín
* Vykonávanie merania a nastavenie geometrie vozidiel
* Dodávka originálnych náhradných dielov a vybavenia,prípadne náhradných dielov zodpovedajúcej akosti3 a iných alternatívnych náhradných dielov
* Lakýrnicke a autoklampiarske práce
* Príprava vozidiel na TK a EK
* Servis a údržba klimatizácií
* Lepenie a opravy certifikovaných fólií na sklá, výmena poškodených skiel
* Montáž a oprava certifikovaných ťažných zariadení na vozidlá
* Pri opravách autorizovaná opravovňa a/alebo nezávislá opravovňa predloží identifikáciu použitých originálnych náhradných dielov alebo dielov zodpovedajúcej akosti s vyčíslením rozdielov cien s ponechaním možnosti výberu pre verejného obstarávateľa ako aj použitie iných alternatívnych náhradných dielov
* verejný obstarávateľ akceptuje u nezávislých prevádzkovateľov pri úkonoch nad rámec ich technického vybavenia a ich schopností možnosť subdodávky
* Uchádzač musí spĺňať požiadavku, že má na vykonanie požadovaných opráv a údržby uvedených typov vozidiel k dispozícii prostriedky, strojové a technické zariadenia. Všetky opravy a úkony budú vykonávané v súlade s predpísanými technickými postupmi výrobcu - RMI informáciami.

Vymedzenie pojmov:

Oznámenie Komisie Zmeny oznámenia Komisie – Doplňujúce usmernenia o vertikálnych obmedzeniach v dohodách o predaji a opravách motorových vozidiel a o distribúcii náhradných dielov pre motorové vozidlá (2023/C 133 I/01).

1„autorizovaná opravovňa“ znamená poskytovateľa opravárenských služieb a údržby pre motorové vozidlá, ktorý patrí do distribučného systému zriadeného dodávateľom motorových vozidiel

2„nezávislá opravovňa“ znamená: poskytovateľa opravárenských služieb a údržby pre motorové vozidlá nepatriaceho k distribučnému systému zriadenému dodávateľom motorových vozidiel, pre ktoré poskytuje opravu alebo vykonáva údržbu;

„náhradné diely“ znamenajú tovar, ktorý sa má montovať do motorového vozidla, aby sa ním nahradili komponenty takého vozidla, vrátane tovaru, ako sú mazivá, ktoré sú potrebné na prevádzku motorového vozidla, s výnimkou pohonnej látky;

3Diely sa považujú za diely „zodpovedajúcej kvality“, ak majú dostatočne vysokú kvalitu a ich použitie neohrozí dobré meno príslušnej autorizovanej siete.

„hybridné vozidlo“ je vozidlo aspoň s dvoma rozličnými meničmi energie a s dvoma rozličnými systémami zdroja energie (vo vozidle) na účely pohonu vozidla;

„vozidlá na alternatívny pohon“ sú vozidlá konštruované tak, aby mohli používať aspoň jeden druh paliva, ktoré je pri atmosférickej teplote a tlaku buď plynného skupenstva alebo je z väčšej časti získané z iných ako minerálnych olejov.

Výrobcovia zabezpečia pre nezávislých prevádzkovateľov neobmedzený a štandardizovaný prístup k informáciám o opravách a údržbe vozidiel na svojich internetových stránkach v štandardizovanom formáte, ľahko a rýchlo dostupným spôsobom a spôsobom, ktorý je nediskriminačný v porovnaní s poskytovaním informácií a prístupom, ktorý poskytujú autorizovaným predajniam a opravovniam.

Autorizované predajne alebo opravovne v rámci distribučného systému určitého výrobcu vozidiel sa na účely tohto nariadenia považujú za nezávislých prevádzkovateľov, pokiaľ poskytujú služby opravy alebo údržby vozidiel, ktoré nevykonávajú ako členovia distribučného systému daného výrobcu vozidiel.

„nezávislý prevádzkovateľ“ je podnik iný ako autorizované predajne a opravovne, ktorý je priamo alebo nepriamo zapojený do opravy a údržby motorových vozidiel, sú to najmä opravovne, výrobcovia alebo distributéri opravárenských zariadení, nástrojov alebo náhradných dielov, vydavatelia technických informácií, automobilové kluby, prevádzkovatelia dopravných záchranných služieb, prevádzkovatelia ponúkajúci kontrolné a skúšobné služby, prevádzkovatelia ponúkajúci školenia pre montážnych technikov, výrobcov a opravárov vybavenia pre vozidlá na alternatívny pohon;

\*\*Verejný obstarávateľ má povinnosť prevádzkovať do roku 2025, 22% vozidiel v znení zákona o podpore ekologických vozidiel 214/2021 Z.z.

**Príloha č. 2**: Ceny hodinových sadzieb zhotoviteľa a poskytnutie zľavy s náhradných dielov

1. Cena mechanickej práce ..............€ bez DPH/hod
2. Cena elektrikárskej práce ............€ bez DPH/hod
3. Cena klampiarskej práce .............€ bez DPH/hod
4. Cena lakovníckej práce ...............€ bez DPH/hod
5. Percento zľavy na náhradne diely ....................%

**Príloha č. 3**: Zoznam oprávnených osôb za zhotoviteľa a objednávateľa

|  |
| --- |
|  **Zoznam oprávnených osôb za objednávateľa:** |
| **Kontaktné osoby**  |
| objednávateľ | Meno a priezvisko | Telefónne číslo | e-mail |
| Odštepný závod Ulič  | Alexander Kopáč | 421 945 553 600 | alexander.kopac@lesy.sk |
| **Zoznam oprávnených osôb za zhotoviteľa:** |
| **Kontaktné osoby**  |
| zhotoviteľ | Meno a priezvisko | Telefónne číslo | e-mail |
|   |   |   |   |
|   |   |   |   |
|   |   |   |   |
|   |   |   |   |

**Príloha č. 4 Aktuálny zoznam vozidiel**

|  |  |  |  |  |
| --- | --- | --- | --- | --- |
| Značka | Typ | ŠPZ | Rok výroby | Druh paliva |
| HYUNDAI | Tuscon | SV446BC | 2015 | nafta |
| DACIA | Duster | SV399BA | 2014 | benzín |
| FORD | Ranger | SV088BG | 2017 | nafta |
| SUZUKI | Vitara | SV565BH | 2018 | nafta |
| KIA | Sportage | SV479BR | 2022 | benzín |
| FORD | Ecosport | SV585BR | 2022 | benzín |
| TOYOTA | Hilux | SV998BI | 2019 | nafta |
| TOYOTA | Hilux | SV797BI | 2019 | nafta |
| LADA | Niva | SV042BI | 2018 | benzín |
| LADA | Niva | SV124BI | 2018 | benzín |
| DACIA | Duster | SV788BA | 2014 | nafta |
| DACIA | Duster | SV048AZ | 2013 | benzín |
| MAHINDRA | Pick up | SV416BB | 2015 | nafta |
| LADA | Niva | SV127BI | 2018 | benzín |
| DACIA | Sandero | SV912BF | 2017 | benzín |
| LADA | Niva | SV136BI | 2018 | benzín |
| DACIA | Duster | SV663BA | 2014 | nafta |
| ŠKODA | Octavia | SV615AU | 2011 | benzín |
| ŠKODA | Octavia | SV132AT | 2010 | benzín |
| DACIA | Duster | SV055AZ | 2013 | nafta |
| DACIA | Duster | SV611BR | 2022 | benzín |